**A községi önkormányzati szervek megválasztása**

**Tájékoztató a választójog gyakorlásáról   
és a választhatóság feltételeiről**

A községi önkormányzati szervek megválasztására

**2022. október 29-én, szombaton 7:00 és 20:00 óra között kerül sor.**

A községi önkormányzati szervek   
megválasztásában való részvételi jog

A községi önkormányzati szervek megválasztásában azon szlovák állampolgár és külföldi illetőségű személy jogosult részt venni, akinek állandó tartózkodási helye van a községben (a továbbiakban csak „községi lakos”) és legkésőbb a választások napján betölti 18. életévét.

Akadályoztatást jelent a választójog gyakorlásában, ha a törvényben meghatározott módon korlátozzák a személyi szabadságot a közegészség védelmének érdekében, hacsak a világjárvány idejére kiadott külön törvény másként nem rendelkezik.

A községi önkormányzati szervekbe   
való megválasztáshoz való jog

A községi (városi) képviselő-testület, a Szlovák Köztársaság fővárosában, Pozsonyban és Kassa városában a helyi képviselő-testület képviselőjévé az a községi lakos választható meg, akinek állandó tartózkodási helye van abban a községben, ahol jelölteti magát és legkésőbb a választások napján betölti 18. életévét.

A község polgármesterévé, a város vagy városrész polgármesterévé az a községi lakos választható meg, akinek a községben állandó tartózkodási helye van és aki legkésőbb a választások napján betölti 25. életévét.

Akadályoztatást jelent a választhatóság jogának gyakorlásában

* a szabadságvesztés-büntetés töltése,
* a szándékos bűncselekmény elkövetése miatt kiszabott jogerős ítélet, ha az nem került eltörlésre,
* a cselekvőképességtől való megfosztás.